Mul tuli teha raske valik Yale ja Northwesterni majandusteaduskondade vahel. Yale on tuntum ülikool ja üldiselt tasemelt parem kui Northwestern, aga majandusteaduskonnad on neil võrdsed. Northwesternil on tuntum  ärikool ja Northwestern on rohkem mind huvitava mikroteooria kallakuga. Kogusin suure hulga internetist kättesaadavaid andmeid nagu professorite ja kraadiõppurite arv, viimaste aastate töökohad, mille lõpetajad on saanud, tipp-viie ajakirjade artiklite arv majanduses kokku ja mikroteoorias. Rääkisin mitme professoriga Torontos ja küsisin nende arvamust ning käisin Yale'i ja Northwesterni külastuspäevadel.